Държавен вестник, бр. 23, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  23
Допълнителен достъп
Член 4
Във връзка с осъществяване на допълнител­
ния достъп съгласно член 5 от тови протокол 
се прилагат следните разпоредби:
а) Агенцията няма да търси механистична 
или систематична проверка на информацията, 
посочена в член 2; обаче Агенцията трябва да 
има достъп до:
i) всяко местоположение, посочено в член 5, 
буква а), i) или ii), на избирателна основа, за 
да се убеди в липсата на недеклариран ядрен 
материал и дейности;
ii) всяко местоположение, посочено в член 
5, параграф б) или в), с оглед разрешаването 
на въпрос, свързан с точността и пълнотата 
на информацията, предадена съгласно член 
2 или с оглед отстраняване на противоречия, 
свързани с тази информация;
iii) всяко местоположение, посочено в член 
5, буква а), iii), в степен, необходима на Аген­
цията, за да потвърди, за целите на гаранци­
ите, декларацията на Общността или според 
случая на дадена държава членка за статута 
на изведено от експлоатация съоръжение или 
местоположение извън съоръженията, където 
е бил използван постоянно ядрен материал.
б) i) Освен както е посочено в параграф 
ii) по-долу, Агенцията изпраща до заинтере­
сованата държава членка, или според случая 
до заинтересованата държава членка или до 
Общността предизвестие за достъп съгласно 
член 5, буква а) или предизвестие за достъп 
съгласно член 5, буква в) в случай, че става 
въпрос за място, където са налице ядрени ма­
териали в заинтересованата държава членка 
или в Общността, поне 24 часа предварително.
ii) За достъпа до което и да е място на 
площадката, който се иска във връзка с посе­
щенията за проверка на информация по кон­
струкцията или с инспекции за специални цели, 
или с рутинни инспекции на тази площадка, 
срокът на предизвестието трябва да бъде, ако 
Агенцията направи искане за това, минимум 
два часа, но при изключителни обстоятелства 
може да бъде по-малък от два часа.
в) Предизвестието трябва да бъде писмено 
и в него конкретно трябва да бъдат посочени 
причините за достъп и дейностите, които ще 
се извършват по време на такъв достъп.
г) В случай на поява на въпрос или несъот­
ветствие Агенцията предоставя на заинтересо­
ваната страна и според случая на Общността 
възможността да даде разяснения и да улесни 
решаването на въпроса или несъответствие­
то. Такава възможност се предоставя преди 
изпращането на искането за достъп, освен 
ако Агенцията счете, че забавяне на достъпа 
би попречило на целта, поради която се иска 
достъп. При всички случаи Агенцията няма да 
си вади никакви заключения по въпроса или 
несъответствието, докато на заинтересованата 
държава членка или според случая на Общността 
не бъде дадена такава възможност.
д) Освен ако не е договорено друго със за­
интересованата държава членка, достъп се осъ­
ществява само през редовното работно време.
е) Засегнатата държава членка или при осъ­
ществяване на достъп съгласно член 5, буква 
а) или съгласно член 5, буква в) там, където се 
отнася за ядрени материали, заинтересованата 
държава членка и Общността имат правото да 
изпратят свои представители, които да при­
дружават инспекторите на Агенцията и според 
случая да изпратят инспектори на Общността, 
при условие че при такова придружаване ин­
спекторите на Агенцията няма да бъдат забавени, 
нито възпрепятствани по някакъв друг начин 
в упражняването на техните функции.
Член 5
Всяка държава членка предоставя на Аген­
цията достъп до:
а) i) Всяко място на площадката;
ii) всяко местоположение, определено съ­
гласно член 2, буква а), v) до viii);
iii) всяко изведено от експлоатация съоръ­
жение или изведено от експлоатация место­
положение извън съоръженията, където е бил 
използван постоянно ядрен материал.
б) Всяко местоположение, определено от 
съответната държава членка съгласно член 2, 
буква а), i), iv), член 2, буква а), ix), буква в) 
или член 2, буква б) освен посочените в буква 
а), i), при условие че ако съответната държава 
членка не е в състояние да предостави такъв 
достъп, тя трябва незабавно да положи всички 
разумни усилия за удовлетворяване на изисква­
нията на Агенцията по друг начин.
в) Всяко местоположение, определено от 
Агенцията, различно от местоположенията, 
посочени в букви а) и б) за вземане на вземане 
проби от околната среда в конкретно местополо­
жение при условие че, ако съответната държава 
членка не е в състояние да предостави такъв 
достъп, тя трябва да положи всички разумни 
усилия за удовлетворяване на изискванията на 
Агенцията без забавяне в прилежащи местопо­
ложения или по друг начин.
Член 6
При изпълнението на член 5 Агенцията може 
да провежда следните дейности:
а) За достъп в съответствие с член 5, буква 
а), i) или iii): визуално наблюдение; вземане 
на проби от околната среда; използване на 
прибори за откриване и измерване на радиация; 
поставяне на пломби и други идентифициращи 
или показващи намеса устройства, определени 
в допълнителните договорености; и прилагането 
на други целеви мерки, техническата приложи­
мост на които е била потвърдена и използването 
на които е било съгласувано от Управителния